
Az Önkormányzat Szervezeti és Működési Szabályzatáról szóló

4/2003. (III. 1.) önkormányzati rendelet módosításához

1. Társadalmi hatások
A Képviselő-testület egységes hivatalának, a polgármesteri hivatalnak az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatai jelentős hatást gyakorolnak a társadalmi környezetre.  
2. Gazdasági, költségvetési hatások
A szervezeti és működési szabályzat módosítása lehetővé teszi, hogy az államháztartásról szóló 2011. évi CXCV 111. § (18) bekezdésben foglalt átmeneti szabály alapján a helyi önkormányzat, mint az általános forgalmi adó alanya 2012. február 29-ig benyújtsa az alanyi adómentességre, valamint a szennyvíz beruházás esetén adó visszaigénylésre vonatkozó nyilatkozatát a Nemzeti Adó és Vámhivatal felé.
3. Környezeti hatások
A rendeletben foglaltak végrehajtásának környezetre gyakorolt hatásai nincsenek.

4. Egészségügyi hatások

A rendeletben foglaltak végrehajtásának közvetett egészségügyi hatásai nincsenek. 
5. Adminisztratív terheket befolyásoló hatások

Az önkormányzat adminisztratív terheit a rendeletben foglaltak nem növelik. 
6. A jogszabály megalkotásának szükségessége, a jogalkotás elmaradásának várható következmények

Amennyiben az önkormányzati szakfeladatok nem kerülnek rögzítésre a szervezeti és működési szabályzatában, az önkormányzat a Nemzeti Adó és Vámhivatal részére benyújtandó tevékenység jellegéből adódó Áfa fizetési kötelezettségének nem tudna eleget tenni, továbbá Áfa visszaigénylési lehetőségtől esne el az önkormányzat. 

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
